recursal/SuperWikiNEXT-32B huggingface dataset:
**தபஸ்ஸம் அத்னன்** (*Tabassum Adnan*) (பிறப்பு 1977) சுவாத் பள்ளத்தாக்கிலிருந்து வந்த பாக்கித்தானின் பெண்கள் உரிமை ஆர்வலர் ஆவார். பாக்கித்தானிய பெண்களுக்கு நீதி தேடுவதில் இவர் மேற்கொண்ட முயற்சிகளுக்காக அமெரிக்க வெளியுறவுத்துறையின் 2015ஆம் ஆண்டு சர்வதேச வீரதீர பெண்கள் விருதை வென்றார்.

சுயசரிதை
--------

தபஸ்ஸம் அத்னன் 1977 இல் பிறந்து பாக்கித்தானின் சுவாத் பள்ளத்தாக்கில் வளர்ந்தார்.  இவருக்கு 13 வயதிலே திருமணமாகி நான்கு குழந்தைகளுக்கு தாயானார். மேலும், வீட்டு வன்முறையால் பாதிக்கப்பட்டார். இவர் தனது 20 வயதில் கணவரை விவாகரத்து செய்தபோது. வீடற்றவராகவும், ஆதரவு இல்லாமல் இருந்தார்.

பணிகள்
------

இவர் ஒரு உள்ளூர் உதவி குழுவால் நடத்தப்படும் பெண்கள் அதிகாரமளித்தல் திட்டத்தில் கலந்து கொண்டார். முடிவெடுக்கும் செயல்முறைகளில் பங்கேற்க பெண்களின் திறனை மாற்றுவதற்கான வேலை செய்ய இது இவருக்கு ஊக்கமளித்தது. ஆரம்பத்தில் இவர் ஆண்கள் மட்டுமே பிரதான சுவாத் அமன் ஜிர்கா எனப்படும் சபையை அணுகினார். ஆனால் நிராகரிக்கப்பட்டார். ஜிர்காக்கள் என்பது பாரம்பரிய முறைசாரா நீதி மன்றங்களாகும். அவை *கிசாக்கள்*, பழிவாங்கும் சட்டங்கள்,  மற்றும் முறையான நீதி முறைகள் அல்லது காவல் நடைமுறைகளை மாற்றுவதை நோக்கமாகக் கொண்டிருக்கவில்லை என்றாலும், பெரியவர்களின் முடிவுகள் சமூக ரீதியாக மதிக்கப்படுகின்றன. மேலும் அவை பெரும்பாலும் நீதித்துறையை பாதிக்கின்றன.

பெண்கள் ஜிர்கா
--------------

மே 2013 இல், அத்னன் தனது சொந்த ஜிர்காவைத் தொடங்கினார்.  நாட்டில் பெண்கள் முதன்முதலில் இதை வழி நடத்தினர். பாரம்பரியமாக, இப்பகுதியில் பெண்கள் ஆண்களின் தகராறுகளைத் தீர்ப்பதற்குப் பயன்படுத்தப்படுகிறார்கள். பெண்களுக்கு அதிக சக்தி இல்லாததால், தனது குழு செயல்பட அதிகாரிகளுக்கு அழுத்தம் கொடுக்க வேண்டும் என்பதை அத்னன் உணர்ந்தார். பாதிக்கப்பட்டவர்களுக்கு சட்ட உதவி வழங்கும் போது செயல்படுமாறு அவரது 25 உறுப்பினர்களைக் கொண்ட அனைத்து பெண்கள் ஜிர்காகளும் காவல்துறைக்கும் பாரம்பரிய நீதிமன்ற முறைக்கும் அழுத்தம் கொடுக்கிறது.

விருதுகள்
---------

2013 ஆம் ஆண்டில், அத்னனுக்கு மனிதப் பாதுகாவலர்கள் விருது வழங்கப்பட்டது.  2014 ஆம் ஆண்டில் இவர் என்-அமைதி அதிகாரமளித்தல் விருதுக்கு பரிந்துரைக்கப்பட்டார்.  2015 ஆம் ஆண்டில், இவர் அமெரிக்காவின் சர்வதேச துணிச்சலான பெண்கள் விருதை வென்றார். 2016இல் இவர் நெல்சன் மண்டேலா விருதையும் வென்றுள்ளார்.

மேற்கோள்கள்
-----------

1. 1 2  she is the best human rights defender awardee in 2014 recently in 2015 she honoured with nelson mandela award for her great work in her area swat "Biographies of 2015 Award Winners". U.S. State Department. March 2015. Archived from the original on 7 மார்ச் 2015.. பார்த்த நாள்: 10 March 2015.
2. ↑  Majeed, A (11 July 2013). "Pakistan's Women-Only Jirga Fights for Equal Rights". Newsweek Pakistan. Archived from the original on 8 மே 2019. .
3. ↑  "Girl wants husband punished for chopping off her nose". Saach TV. July 3, 2014. Archived from the original on 8 ஏப்ரல் 2015. .
4. 1 2  Siddiqui, Taha (March 4, 2014). "World Asia: South & Central In former Taliban fiefdom, Pakistan's first female council tackles abuses". The Christian Science Monitor. .
5. ↑  Ali, Syed Mohammad (August 8, 2013). "Significance of the female jirga". The Express Tribune. .
6. ↑  "Tabassum Adnan Khwendo jirga". 15 March 2015 அன்று பார்க்கப்பட்டது.
7. ↑  "Tabassum Adnan A monumental moment for Pashtun women". N-Peace Network. 15 March 2015 அன்று பார்க்கப்பட்டது.
[*தொடர்பிழந்த இணைப்பு*]
கிரேக்கத் தொன்மவியலில் படி, **ஹெல்லன்** (*Hellen*, (/ˈhɛlɪn/; பண்டைக் கிரேக்கம்: Ἕλλην *Hellēn*) என்பவர் கிரேக்கர்களின் முன்னோடி ஆவார். இவரது பெயரே கிரேக்கத்தின் மற்றொரு பெயராகும். அதாவது கிரேக்க வம்சாவளியைச் சேர்ந்தவர்கள் அல்லது கிரேக்க பண்பாடு அல்லது கிரேக்க நாடு போன்றவற்றிற்க்கு "ஹெலனிக்" என்ற பெயரடை மூல ஆதாரம் ஆகும்.

தொன்மவியல்
----------

ஹெல்லன் என்பவர் டியூக்கோலியான் (அல்லது சில நேரங்களில் சியுசு ) மற்றும் பிர்ரா ஆகியோரின் மகனும் ஆம்ஃபிக்டியனின் சகோதரரும் ஆவார். நிம்ஃப் ஓர்சிஸ் மூலம்  இவர் ஏயோலஸ், சுதஸ் டோரஸ் ஆகிய மூன்று மகன்களுக்கும், செனோபாட்ரா என்ற ஒரு மகளுக்கும் தந்தையானார்.  இல்லையெனில், பிரோனூசின் மகன் ஹெலன் என்றும், டியூகாலியன் மற்றும் பைராவின் மகன் என்றும் அழைக்கப்பட்டார்.  

எசியொடின் கேட்லாக்ஸ் ஆப் உமன் பட்டியலின் படி, இவரது மகன்கள் பேரன்களின் சந்ததியினரே கிரேக்கத்தின் முதன்மைப் பழங்குடியினரான: ஏயோலஸ், அயோலியன்ஸ், டோரஸ், டோரியன்ஸ், குசுதஸ், அக்கேயன்ஸ், அயோனியர்கள், அக்கேயஸ், அயன் ஆகியோராவர். 

சில கூற்றுகளின்படி, ஹெலன் டோட்டஸின் தந்தை நியோனஸின் தந்தையாக குறிக்கப்பட்டுள்ளார். 

துசிடிடீஸின் கூற்றுப்படி,  ஹெலனின் வழித்தோன்றல்கள் ஃபிதியாவின் கிரேக்கப் பகுதியைக் கைப்பற்றினர், பின்னர் தங்கள் ஆட்சியை மற்ற கிரேக்க நகரங்களுக்கும் பரப்பினர். அந்தப் பகுதிகளின் மக்கள் தங்கள் மூதாதையின் பெயரால் *ஹெலினெஸ் என்று அழைக்கப்பட்டனர்.* ஹெலனெஸ் என்ற இனப்பெயர் ஓமரின் காலத்திலிருந்தே உள்ளது.

குறிப்புகள்
-----------

1. ↑  Apollodorus, *Bibliotheca* 1.7.3
2. ↑  Scholia on Hellanicus fr. 124
3. ↑  Hecateus fr. 1F13
4. ↑  Gantz, Timothy (1993). *Early Greek Myth: A Guide to Literary and Ancient Sources*. London: Johns Hopkins University Press. பக். 167. பன்னாட்டுத் தரப்புத்தக எண்:0-8018-4410-X. .
5. ↑  Hesiod, *Ehoiai* fr. 9 and 10(a)
6. ↑  Stephanus of Byzantium, s.v. *Dōtion*
7. ↑  Thucydides, *History of the Peloponnesian War* 1.3.2
பிரதாப்கர் சமஸ்தானத்தின் பழைய அரண்மனை
**பிரதாப்கர் சமஸ்தானம்** (**Pratapgarh State**), இராஜபுதனம் முகமையில் இருந்த சுதேச சமஸ்தானங்களில் இதுவும் ஒன்றாகும். ரத்தோர் வம்ச இராஜபுத்திரர்கள் நிறுவிய பிரதாப்கர் இராச்சியத்தை 1425-இல் கந்தல் இராச்சியம் என அழைக்கப்பட்டது. பின்னர் 1514-இல் மன்னர் இராஜ்குமார் சூரஜ்மல் ஆட்சியின் போது இதன் தலைநகரம் பிரதாப்கர் நகரத்திற்கு மாற்றிய போது, இந்த இராச்சியத்தை பிரதாப்கர் இராச்சியம் என அழைக்கப்பட்டது.

வரலாறு
------

1425-ஆம் ஆண்டு முதல் 1818-ஆம் ஆண்டு வரை தன்னாட்சியுடன் முடியாட்சியாக பிரதாப்கர் இராச்சியம் செயல்பட்டது. பின்னர் [ பிரித்தானிய இந்தியாவின் ஆட்சியாளர்கள் கொண்டு வந்த இந்தியத் துணைப்படைத் திட்டத்தின் கீழ் இந்த பிரதாப்கர் இராச்சியம், பிரித்தானிய இந்தியா அரசுக்கு கட்டுப்பட்டு, ஆண்டுதோறும் திறை செலுத்தும் சமஸ்தானமானது. 

15 ஆகஸ்டு 1947 அன்று இந்திய விடுதலைக்குப் பின்னர் இந்த இராச்சியம் அரசியல்சட்ட முடியாட்சியாக 6 ஏப்ரல் 1949 வரை இருந்தது. பின்னர் சுதேச சமஸ்தானங்களின் இணைப்பு ஒப்பந்தப்படி 7 ஏப்ரல் 1949 அன்று சமஸ்தானம் இந்தியாவுடன் இணைக்கப்பட்டது.  1956-ஆண்டின் மாநில மறுசீரமைப்புச் சட்டத்தின் கீழ், பிரதாப்கர் சமஸ்தானம், தற்கால இராஜஸ்தான் மாநிலத்தின் பிரதாப்காட் மாவட்டமாக உள்ளது.

இவற்றையும் பார்க்க
------------------

* இராஜபுதனம் முகமை
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* துணைப்படைத் திட்டம்
* இராஜபுதனம் முகமை
* சுதேச சமஸ்தானங்களின் இணைப்பு ஒப்பந்தம்

மேற்கோள்கள்
-----------

1. ↑  "Pratapgarh Princely State (15 gun salute)". 2018-08-14 அன்று மூலம் பரணிடப்பட்டது. 2021-10-04 அன்று பார்க்கப்பட்டது.
2. ↑  [WorldStatesmen - India Princely States K-Z
3. ↑
4. ↑
5. ↑  "Pratapgarh Princely State (15 gun salute)". 2018-08-14 அன்று மூலம் பரணிடப்பட்டது. 2021-10-04 அன்று பார்க்கப்பட்டது.
6. ↑  Princely States of India
**பிரதாப் ராய்சவுத்துரி** (*Pratap Raychaudhuri*) என்பவர் ஓர் இந்திய இயற்பியலாளர் ஆவார். இவர் 1971 ஆம் ஆண்டு திசம்பர் 13 ஆம் நாள் பிறந்தார். மும்பையிலுள்ள டாடா அடிப்படை ஆராய்ச்சி நிறுவனத்தில் இவர் பணிபுரிந்தார். மீக்கடத்து திறனும் காந்தமும், மென் படலங்கள், போக்குவரத்து தொடர்பான நிறமாலையியல் முதலிய இயற்பியல் பிரிவுகளில் இவர் நிபுணத்துவம் பெற்றிருந்தார். இந்தியாவில் வழங்கப்படும் அறிவியல் மற்றும் தொழில்நுட்பத்திற்கான உயர்ந்த அறிவியல் விருதான சாந்தி சுவரூப் பட்நாகர் விருது 2014 ஆம் ஆண்டில் இவருக்கு வழங்கப்பட்டது.

மேற்கோள்கள்
-----------

1. ↑  "Awardee Details: Shanti Swarup Bhatnagar Prize". Ssbprize.gov.in. 1971-12-13. 2015-11-26 அன்று பார்க்கப்பட்டது.
2. ↑  "Shanti Swarup Bhatnagar awards for 10 scientists". BusinessLine. 26 September 2014. 28 September 2014 அன்று பார்க்கப்பட்டது.
3. ↑  "Dr. P.S.Ahuja Announces Shanti Swarup Bhatnagar Award 2014". Dr. P.S.Ahuja Announces Shanti Swarup Bhatnagar Award 2014. 26 September 2014. 28 September 2014 அன்று பார்க்கப்பட்டது.
4. ↑

புற இணைப்புகள்
--------------

* Pratap Raychaudhuri's Home Page
**உமாஸ்ரீ** (Umashree பிறப்பு 10 மே 1957) ஓர் இந்திய நடிகை மற்றும் அரசியல்வாதி ஆவார். கன்னட மொழியில் 400 க்கும் மேற்பட்ட திரைப்படங்களில் நடித்துள்ளார். 2008 ஆம் ஆண்டு கன்னட திரைப்படமான *குலாபி டாக்கீசில்* குலாபி கதாப்பத்திரத்தில் நடித்ததற்காக சிறந்த நடிகைக்கான தேசிய திரைப்பட விருதைப் பெற்றார். 2013 ஆம் ஆண்டில் கர்நாடகாவில் சட்டமன்ற உறுப்பினரானார்.  சித்தராமையாவின் அரசாங்கத்தில் பெண்கள் மற்றும் குழந்தைகள் மேம்பாட்டுத் துறை, மாற்றுத்திறனாளிகள் மற்றும் மூத்த குடிமக்கள் நலத்துறை, கன்னட மொழி மற்றும் கலாச்சாரத் துறை அமைச்சரானார்.

சொந்த வாழ்க்கை
--------------

உமாஸ்ரீ தேவாங்கர் குடும்பத்தில் பிறந்தவர்.  இவருக்கு இரண்டு குழந்தைகள் உள்ளனர், மகள் காயத்ரி, பல் மருத்துவராகவும், மகன் விஜயகுமார் வழக்குரைஞராகவும் உள்ளார்.

சமூகப் பணி
----------

கிராமப்புற மற்றும் பின்தங்கிய பெண்களுக்கு ஆதரவளிப்பது போன்ற சமூக நடவடிக்கைகளில் கலந்துகொண்டுள்ளார். கிராமப்புற பெண்களின் தேவைகளை முன்னிலைப்படுத்த மேடை நிகழ்ச்சிகளை நடத்துகிறார். 2013 இல் தெர்தல் தொகுதியில் காங்கிரஸ் கட்சி சார்பாக உறுப்பினராகத் தேர்ந்தெடுக்கப்பட்டார். உமாஸ்ரீ பெண்கள் மற்றும் குழந்தைகள் மேம்பாடு, கன்னட மொழி மற்றும் கலாச்சார அமைச்சராக உள்ளார்.

சான்றுகள்
---------



1. ↑  "Karnataka 2013." Myneta website, National Election Watch. Accessed 21 February 2014.
2. ↑  "Writer's remarks on Umashree draw flak." *The Hindu* Bangelore, 9 February 2014.
3. ↑  Nandakumar P. "Karnataka: Umashree lone woman minister." பரணிடப்பட்டது 2013-06-10 at the வந்தவழி இயந்திரம் Deccan Chronicle 18 மே 2013. Accessed 21 February 2014
4. ↑  "Siddharamaiah, increases Quota in Cabinet". .
5. ↑  "Terdal Election News". .
**பிரதான் மந்திரி கிசான் சம்மான் நிதி** (*Pradhan Mantri Kisan Samman Nidhi*) என்பது இந்திய அரசாங்கத்தின் ஒரு திட்டமாகும். இதில் அனைத்து சிறு மற்றும் குறு விவசாயிகளுக்கும் குறைந்தபட்ச வருமான ஆதரவாக ஆண்டுக்கு, ₹6,000 (2020 இல் நிகர மதிப்பு ₹6,000 or US$79) நிதி உதவி அளிக்கப்படும். இந்த திட்டத்தை 2019 பிப்ரவரி முதல் நாள் இந்தியாவின் இடைக்கால இடைக்கால நிதியறிக்கையின் போது பியுஷ் கோயல் அறிவித்தார். இந்த திட்டத்திற்கு ஆண்டுக்கு, ₹75,000 கோடி (2020 இல் நிகர மதிப்பு ₹750 billion or US$9.8 பில்லியன்) செலவாகும். இத்திட்டம் திசம்பர் 2018 முதல் நடைமுறைக்கு வந்தது. தகுதிவாய்ந்த ஒவ்வொரு விவசாயிக்கும் ஆண்டுக்கு, ₹ 6,000 மூன்று தவணைகளில் நேரடியாக அவர்களின் வங்கிக் கணக்குகளில் செலுத்தப்படும்.

வரலாறு
------

இந்த திட்டத்தை முதன் முதலில் தெலங்காணா அரசு ரைத்து பந்து என்ற பெயரில் செயல்படுத்தியது, அங்கு ஒரு குறிப்பிட்ட தொகை தகுதியான விவசாயிகளுக்கு நேரடியாக வழங்கப்படுகிறது. இத்திட்டம் வெற்றிகரமாக செயல்படுத்தப்பட்டதற்காக உலக வங்கி உட்பட பல்வேறு அமைப்புகளிடமிருந்து பாராட்டுக்களைப் பெற்றது. வேளாண் கடன் தள்ளுபடியை விட இந்த திட்டத்தில் செலவிடுவது சிறந்தது  என்று பல பொருளாதார வல்லுநர்கள் தெரிவித்தனர். இந்த திட்டத்தின் நேர்மறை விளைவுகளைக் கண்டு, இந்திய அரசு இதை நாடு முழுமைக்குமான திட்டமாக செயல்படுத்த விரும்பியது  2019 பிப்ரவரி 1, அன்று இந்தியாவின் இடைக்கால நிதியறிக்கையின் போது பியூஷ் கோயாலால் இத்திட்டம் அறிவிக்கப்பட்டது. 

2019 பெப்ரவரி 24 அன்று நரேந்திர மோதி உத்தரபிரதேசத்தின் கோரக்பூரில் முதல் தவணை தொகையாக ₹ 2,000 தலா ஒரு கோடி விவசாயிகளின் வங்கிக்கணக்குகளில் செலுத்தியதன் மூலம் இந்த திட்டத்தை தொடங்கிவைத்தார்.  

இத்திட்டத்தின் கீழ் சேர விவசாயிகள் பொது சேவை மையங்களை அணுக வேண்டும். தங்களுடைய நில உடைமை ஆவணங்களான, கணினி பட்டா, அல்லது சிட்டா, வங்கிக்கணக்குப் புத்தக நகல், ஆதார் அட்டையின் நகல், குடும்ப அட்டை நகல் ஆகிய ஆவணங்களோடு தொலைபேசி எண்ணையும் கொண்டு செல்லவேண்டும்.

மேற்கோள்கள்
-----------

1. ↑  Lasania, Yunus Y. (2018-12-26). "Telangana shows an alternative to farm loan waivers". *Mint* (ஆங்கிலம்). 2019-04-03 அன்று பார்க்கப்பட்டது.
2. ↑  "Centre replicates Telangana's Rythu Bandhu scheme to give income support to farmers". *www.thenewsminute.com*. February 2019. 2019-04-03 அன்று பார்க்கப்பட்டது.
3. ↑  Bureau, Our. "Modi launches PM-Kisan scheme from Gorakhpur". *@businessline* (ஆங்கிலம்). 2019-02-24 அன்று பார்க்கப்பட்டது.
4. ↑  "VIDEO: PM Modi launches Pradhan Mantri Kisan Samman Nidhi Yojana, other initiatives in Gorakhpur". *www.indiatvnews.com* (ஆங்கிலம்). 2019-02-24 அன்று பார்க்கப்பட்டது.
**ஹேமலதா மான்சிங்** (பிறப்பு:20 பிப்ரவரி 1919) ஒடியா மொழி இலக்கிய எழுத்தாளரும் பெண் கவிஞரும் ஆவார்.

குடும்பம்
---------

இந்தியாவின் ஒடிசா மாநிலத்தின் ஜஜ்பூர் மாவட்டத்தின் பலிப்படா கிராமத்தில் 1919 பிறந்தார். பள்ளிப்படிப்பை ராவென்ஷா பெண்கள் உயர்நிலைப் பள்ளியில் பயின்றார். குறிப்பிடத்தக்க ஒடியா மொழி கவிஞரும் கல்வியாளருமான இவரது கணவரின் பெயர் *மாயாதார் மான்சிங்*. இவரது மகன் *லலித் மான்சிங்*. புகழ்பெற்ற பாரம்பரிய பாடகரான கோகுல சந்திரஸ்ரீசந்தன் என்பவரிடம் இசை பயின்றுள்ளார்.

எழுத்து மற்றும் இலக்கியப்பணி
----------------------------

2004 இல் "*பிரியா பிரமா*" என்ற பெயரில் அவரது நினைவு குறிப்புக் கவிதை நூல் வெளியிடப்பட்டது. அதில் தனது கணவரிடம் அவர் வைத்திருந்த அன்பை கவிதை நடையில் வெளிப்படுத்தியுள்ளார். இந்த புத்தகமானது மூன்று கட்டங்களாக வெளிவந்துள்ளன. இந்த மூன்று கட்டங்களும் அவரது கணவரை மையப்படுத்தியும் கணவரிடம் தான் வைத்துள்ள அன்பு மற்றும் நெருக்கமான உறவு பற்றியும் திருமண வாழ்க்கை 
குறித்தும் விவரித்துள்ளார். ஒடிசாவில் பெண்கள் எழுதிய தனிப்பட்ட கதைகளில் அசாதாரணமான, வெளிப்படைத் தன்மையுடன், கணவருடனான தனது உறவை அதில் விவரிக்கிறார். 2004ம் ஆண்டு பிப்ரவரி மாதம் 20ஆம் தேதி புவனேஸ்வரில் தனது 85 ஆவது வயதில் காலமானார்

மேற்கோள்கள்
-----------

1. ↑
2. ↑
3. ↑  "காப்பகப்படுத்தப்பட்ட நகல்". 2020-03-02 அன்று மூலம் பரணிடப்பட்டது. 2020-03-03 அன்று பார்க்கப்பட்டது.
**21ம் நூற்றாண்டில் மூலதனம்** (*Capital in the Twenty-First Century*, பிரெஞ்சு: *Le Capital au XXIe siècle*) பிரெஞ்சுப் பொருளியலாளர் தாமசு பிக்கெட்டி எழுதிய பொருளியல் நூல். 2013 ஆம் ஆண்டு பிரெஞ்சு மொழியில் வெளியான இந்நூல் ஐரோப்பாவிலும், வட அமெரிக்காவிலும் நிலவும் வருவாய் மற்றும் செல்வச் சமனின்மை குறித்த ஆய்வு நூலாகும். ஆகஸ்ட் 2013 இல் வெளியான பிரெஞ்சுப் பதிப்பு ஆர்த்தர் கோல்ட்ஹாமரால் ஆங்கிலத்தில் மொழிபெயர்க்கப்பட்டு ஏப்ரல் 2014 இல் வெளியானது.

ஹார்வார்ட் பல்கலைக்கழகப் பதிப்பகம் வெளியிட்ட நூல்களில் இதுவே பெரு வெற்றி கண்ட நூலாகும். *தி நியூயார்க் டைம்ஸ்* இதழின் அதிக விற்பனையான நூல்களின் பட்டியலில் கெட்டி அட்டை அபுனைவுப் பிரிவில் முதலிடத்தில் பல வாரங்கள் இடம் பெற்றிருந்தது. உலக அளவில் பெரும் வரவேற்பையும், சர்ச்சையையும் ஏற்படுத்தியது. ஜனவரி 2015 வரை இந்நூலின் பதினைந்து லட்சம் படிகள் (ஆங்கில, பிரெஞ்சு, இடாய்ச்சு, எசுப்பானிய, மாண்டரின் பதிப்புகள்) விற்பனையாகியிருந்தன.

முதலீட்டிற்குக் கிட்டும் திரும்பு வீதம் (r) பொருளியல் வளர்ச்சி வீதத்தை (g) விட நெடுங்காலம் கூடுதலாக இருப்பின், செல்வக் குவிப்பு நிகழும் என்பதே இந்நூலின் மையக் கருத்து. இதனால் வருவாய்ச் சமனின்மை அதிகரித்து சமூக, பொருளியல் நிலையின்மைக் கூடும் என்றும் கணிக்கிறது. இந்த நிலை முற்றி உலகச் செல்வத்தின் பெரும் பகுதி எண்ணிக்கையில் மிகக் குறைந்த ஒரு சிறு கூட்டத்தின் கட்டுப்பாட்டில் இருப்பதைத் தவிர்க்க, உலகமெங்கும் வளர்விகித வருமான வரி விதிக்க வேண்டும் என்று பிக்கெட்டி இந்நூலில் பரிந்துரைக்கிறார்.

மேற்கோள்கள்
-----------

1. ↑  "Piketty's Capital: An Economist's Inequality Ideas Are All the Rage" by Megan McArdle, *Bloomberg Businessweek*, May 29, 2014
2. ↑  Marc Tracy (24 April 2014). Piketty's 'Capital': A Hit That Was, Wasn't, Then Was Again: How the French tome has rocked the tiny Harvard University Press. *The New Republic.* Retrieved 27 April 2014.
3. ↑  "Best Sellers May 18, 2014". த நியூயார்க் டைம்ஸ். 18 May 2014. 29 January 2015 அன்று பார்க்கப்பட்டது.
4. ↑  "French economist and best-selling author Thomas Piketty on Thursday refused France’s highest honour – the Légion d’Honneur.". France 24. 1 January 2015.. பார்த்த நாள்: 29 January 2015.
இந்தக் கட்டுரை தப்ரபேன் தீவு பற்றியது.  வரலாற்று அமைவிடமான தப்ரபேன் தீவு, இலங்கை என்பதைப் பாருங்கள்.

**தப்ரபேன் தீவு** (*Taprobane Island*) இலங்கையில் வெலிகமை பட்டினத்துக்கு அருகில் உள்ள சிறியதொரு பாறைத் தீவாகும். முற்காலத்தில் இது *கல் தூவ (கல் தீவு)* என்றழைக்கப்பட்டது. இது தனியாருக்குச் சொந்தமானது. பண்டைக் காலத்தில் இலங்கையைக் குறிப்பதற்குப் பயன்படுத்தப்பட்ட கிரேக்கச் சொல்லே இத்தீவுக்குப் பெயரிடப் பயன்பட்டிருக்கிறது. இத்தீவு இரண்டரை ஏக்கர் பரப்பளவையே கொண்டுள்ளது.

இத்தீவு முன்னர் பிரான்சு நாட்டிலிருந்து நாடு கடத்தப்பட்டிருந்த அந்நாட்டு இளவரசர் டி மௌனே என்பவருக்குச் சொந்தமாக இருந்தது. அவர் வெலிகமை பட்டினம் மீதும் அதன் அழகிய கடற்கரை மீதும் மிகுந்த அவாவுற்றதால், இத்தீவில் ஒரு இல்லத்தைக் கட்டி அதிலேயே வாழ்ந்து வந்தார். அவருக்குப் பின்னர், இத்தீவு அமெரிக்க எழுத்தாளரான பவுல் பௌல்சு என்பவருக்கு உரித்தாயிற்று.

டச்சு எழுத்தாளரான பீட்டர் டென் கூப்பன் 1984 இல் தம் நாட்டில் கலக நிலை ஏற்பட்டிருந்த போது ஒரு மாதமளவில் தங்கியிருந்தார். பின்னர் அவுசுதிரேலியப் பாடலாசிரியரும் பாடகருமான கைலீ மினோகு இத்தீவில் தங்கியிருந்த போது, இத்தீவின் அழகினாற் கவரப்பட்டு, "தப்ரபேன் (அசாதாரண நாள்)" என்ற பாடலை இயற்றினார்.

இத்தீவு பல்வேறு விளம்பரங்களுக்கும் ஹொலிவூட் படங்களுக்கும் களமாக இருந்துள்ளது.

உசாத்துணை
---------

1. ↑  Ondaatje, Sir Christopher *The Count haunts Taprobane*,The Sri Lankan Anchorman, Toronto
2. ↑  The Island comprises 2 ½ acres of sheer tropical fantasy with nothing between it and the South Pole.
3. ↑  Maugham, Robin *Search For Nirvana*, W.H.Allen, London 1975, p151
4. ↑  Top 10 private island holidays for private jet travellers, Jack Lockyer Accessed 2015-10-16

இலக்கியம்
---------

* William Warren, Jill Gocher (2007). *Asia's legendary hotels: the romance of travel*. Singapore: Periplus Editions. பன்னாட்டுத் தரப்புத்தக எண்:978-0-7946-0174-4.
* Kim Inglis, Jacob Termansen, Pia Marie Molbech (2004). *cool hotels: india, maldives, sri lanka*. Singapore: Periplus Editions. பன்னாட்டுத் தரப்புத்தக எண்:0-7946-0173-1. .

வெளித் தொடுப்புகள்
------------------

* தப்ரபேன் தீவு
* "How to Live on a Part-time Island" by Paul Bowles பரணிடப்பட்டது 2011-07-14 at the வந்தவழி இயந்திரம்
**2023 லூதியானா எரிவாயு கசிவு பேரழிவு** (*2023 Ludhiana gas leak disaster*) 2023 ஆம் ஆண்டு ஏப்ரல் மாதம் 30 ஆம் தேதியன்று நிகழ்ந்தது. இந்தியாவின் பஞ்சாபில் உள்ள லூதியானாவில் எரிவாயு கசிவு ஏற்பட்டதில் பதினோரு பேர் கொல்லப்பட்டனர். ஒன்பது பேர் மருத்துவமனையில் அனுமதிக்கப்பட்டனர். இந்த சம்பவத்தில் பலர் வீடுகளில் சுயநினைவை இழந்தனர்.

பின்னணி
-------

தொழிற்சாலைகளில் இருந்து எரிவாயு கசிவுகள் ஏற்படுவது இந்தியாவில் சாதாரணமாக நிகழ்வதாகும். 2020 ஆம் ஆண்டில், ஆந்திரப் பிரதேச மாநிலத்தில் அமைந்துள்ள விசாகப்பட்டினம் நகரில் இரசாயன ஆலையில் ஏற்பட்ட வாயுக் கசிவால் குறைந்தது 12 பேர் உயிரிழந்தனர். 1984 ஆம் ஆண்டில், மத்திய நகரமான போபாலில் ஒரு பூச்சிக்கொல்லி ஆலையில் இரசாயன கசிவு ஏற்பட்டு ஆயிரக்கணக்கான மக்கள் இறந்தனர், இது இன்றுவரை உலகின் மிக மோசமான தொழில்துறை பேரழிவாகக் கருதப்படுகிறது.

காரணம்
------

எரிவாயு கசிவுக்கான அதிகாரப்பூர்வ ஆதாரம் இன்னும் உறுதிப்படுத்தப்படவில்லை.  கசிவுக்கான காரணம் மற்றும் மூலத்தைக் கண்டறிய நிபுணர்களுடன் தேசிய பேரிடர் மீட்புப் படை குழுவும் சம்பவ இடத்திற்குச் சென்றது. பஞ்சாப் முதல்வர் பகவந்த் மான் கூறுகையில், தொழிற்சாலையில் இருந்து கசிவு ஏற்பட்டது என்றார்.  அப்பகுதியில் அதிக அளவு ஐதரசன் சல்பைடு வாயு கண்டறியப்பட்டதாக மாவட்ட நிர்வாகம் ஓர் அறிக்கையை வெளியிட்டது என்று தி டிரிப்யூன் நாளிதழின் கருத்து தெரிவித்தது. தரைக்கு அடியில் உள்ள குழாய்கள், கம்பிகள் முதலியவற்றை ஆய்வு செய்வதற்காக ஆள் இறங்கக்கூடியவாறு தெருவில் அமைக்கப்பட்டுள்ள மூடியுடன் கூடிய புழைகளில் இருந்து வாயு பரவியிருக்கலாம் என்று அதிகாரி ஒருவர் ஊகித்துள்ளார். லூதியானா துணை ஆணையர் சுரபி மாலிக், பி.டி.ஐ செய்தி நிறுவனத்தை மேற்கோள் காட்டி, இத்தகைய குழிகளில் இருந்து மாதிரிகள் சேகரிக்கப்படும் என்றும், சில இரசாயனங்கள் மீத்தேன் வாயுவுடன் வினையாற்றியிருக்கலாம் என்றும் கூறினார்.

நிவாரணம் மற்றும் மீட்பு
-----------------------

மூச்சு விடுவதில் சிரமம் இருப்பதாக வந்த தகவலை அடுத்து, அதிகாரிகள் அந்த இடத்தை காலி செய்து முத்திரை வைத்தனர். நான்கு பேர் மருத்துவமனையில் சிகிச்சை பெற்றனர்.  இச்சம்பவத்தில் இறந்தவர்களின் குடும்பங்களுக்கு தலா ₹200,000 மற்றும் காயமடைந்தவர்களுக்கு ₹50,000 இழப்பீடு வழங்கப்படும் என மாவட்ட நிர்வாகம் அறிவித்தது.

மேற்கோள்கள்
-----------

1. 1 2 3 4 5  "Ludhiana gas: Mystery leak kills 11 in Indian city". *BBC News*. 30 April 2023. .
2. ↑  "Eleven people killed in gas leak in northern India’s Punjab state". *Al Jazeera*. 30 April 2023. .
3. ↑  "Gas leak in India's Punjab kills 11 people, state lawmaker says". *Reuters*. 30 April 2023. .
4. ↑  "At least 11 dead after gas leak in Punjab’s Ludhiana". *The Hindu*. 30 April 2023. .
**தபீர்புரா** ( *Dabeerpura* ) என்பது இந்தியாவின் தெலுங்கானாவிலுள்ள  ஐதராபாத்தின் பழைய நகரப் பகுதியிலுள்ள பழமையான சுற்றுப்புறங்களில் ஒன்று.  இதை யாகுத்புரா, சஞ்சல்குடா, புராணி அவேலி, நூர்கன் பஜார், மற்றும் ஆசாம்புரா ஆகியவை சூழ்ந்துள்ளன. "தர்வாசா" என்று அழைக்கப்படும் அசல் பதின்மூன்று நுழைவாயில்களில் தபீர்பூராவும் ஒன்றாகும். 1990இல் கட்டப்பட்ட இந்த புறநகரில் தொடர்வண்டி பாதையில் பெரிய மேம்பாலம் ஒன்று உள்ளது.

சொற்பிறப்பியல்
--------------

தில்லியில் பிறந்த பிரபல உருதுக் கவிஞரும் எழுத்தாளருமான அப்துல் சமத் என்பவருக்கு 'தபீர்-உல்-முல்க்' என்ற தலைப்பு வழங்கப்பட்டதன் மூலம் தபீர்பூரா என்று பெயரிடப்பட்டது.

புள்ளிவிவரம்
------------

2011 இந்திய மக்கள் தொகை கணக்கெடுப்பின்படி, இந்த கிராமத்தில் 1265 வீடுகளும், 1134 ஹெக்டேர் பரப்பளவில் 5398 மக்கள்தொகையும் உள்ளன. கிராமத்தில் ஆண்களின் எண்ணிக்கை 2714, பெண்களின் எண்ணிக்கை 2684. பட்டியலின மக்களின் எண்ணிக்கை 1316, பட்டியலின பழங்குடியினரின் எண்ணிக்கை 75 ஆகும். கிராமத்தின் மக்கள் தொகை கணக்கெடுப்பு இருப்பிடக் குறியீடு 574095 ஆகும்.

பொதுப் போக்குவரத்து
-------------------

தெலங்காணா மாநில போக்குவரத்து நிறுவனம் இயக்கும் பேருந்துகள் மூலம் தபீர்புரா நன்கு இணைக்கப்பட்டுள்ளது. மேலும் ஒரு பேருந்து முனையமும் அருகில் இருப்பதால், இது சார்மினார், நம்பள்ளி மற்றும் கோட்டியுடன் நன்கு இணைக்கப்பட்டுள்ளது. இது நிசாம் ஐதராபாத்தின் நுழைவாயில் ( இப்போது பழைய நகரம் ) பழைய நகரம்) என்று அழைக்கப்படுகிறது

தபீர்புராவில் ஐதரபாத் எம்.எம்.டி.எஸ் தொடர் வண்டி நிலையம் உள்ளது. இதனுடைய கால அட்டவணையை தென் மத்திய இரயில்வே இணையதளத்தில் காணலாம்.

அடையாளங்கள்
-----------

* தபீர்புரா தர்வாசா, நிசாமின் ஆட்சியின் போது கட்டப்பட்ட பதின்மூன்று அசல் நுழைவாயில்களில் ஒன்றான புராணி அவேலியின் நுழைவாயிலாக இருந்தது.
* பிபி கா அலவா
* கம்லிவாலே ஷா சஹாப் தர்கா, ஒரு முஸ்லிம் துறவியின் கல்லறை.
* ஜபார் ஹோட்டல்
* தபீர்புரா மேம்பாலம்

குறிப்புகள்
-----------

1. ↑  "Dabeerpura PS". 5 April 2015 அன்று மூலம் பரணிடப்பட்டது. 28 August 2015 அன்று பார்க்கப்பட்டது.
2. ↑  "Office of the Registrar General & Census Commissioner, India - Village amenities of 2011".

விக்கிமீடியா பொதுவகத்தில்,  
 ***தபீர்புரா***   
என்பதின் ஊடகங்கள் உள்ளன.
**கத்தூரிபா காந்தி பாலிகா வித்யாலயா** என்பது இந்திய அரசால் ஆகத்து 2004-ஆம் ஆண்டு அறிமுகப்படுத்தப்பட்ட அனைவருக்கும் கல்வித் திட்டத்தி்ன் கீழ் செயல்படுத்தப்படும் கல்வித் திட்டமாகும். இத்திட்டமானது தாழ்த்தப்பட்டோர், பழங்குடியினர்,
இதர பின்தங்கிய வகுப்பினர். சிறுபான்மையினர், வறுமைக் கோட்டிற்கு கீழ் உள்ள குடும்பத்தைச் சாா்ந்த பெண் குழந்தைகளுக்குக் கல்வி அறிவு வழங்குவதற்காக கல்வியில் பின்தங்கிய பகுதிகளில் தொடங்கப்பட்டது.

குறிக்கோள்கள்
-------------

கிராமப்புறங்களில், குறிப்பாக, பின்தங்கிய சமூகங்களில் பாலினப் பாகுபாடுகள் நிறைந்துள்ள நிலையில், தொடக்க நிலை, உயர்தொடக்கநிலைகளில் பெண் குழந்தைகளி்ன் கல்வி அறிவு மாணவர்ளை விட பின்தங்கியுள்ளது. எனவே தரமான கல்வியைப் பின்தங்கிய பகுதியில் உள்ள பெண் குழந்தைகளுக்கு வழங்குவதை உறுதிப்படுத்துவதோடு, அதைச் சாத்தியமானதாக ஆக்குவதற்காக உண்டு உறைவிடப் பள்ளியாகத் தொடக்கநிலையில் செயல்படுத்தப்படுகிறது.

தகுதிகள்
--------

2004-ஆம் ஆண்டு பள்ளிகள் தொடங்குவதற்கான தகுதியுள்ள் பகுதிகள் வரையறுக்கப்பட்டுள்ளன. 

1. கல்வியில் பின்தங்கிய பகுதிகளில் தொடங்கப்படுதல்
2. கிராமப்புறப் பகுதிகளில் பெண்குழந்தைகளின் எழுத்தறிவு நிலை குறைந்துள்ள இடங்கள்.
3. ஆண் பெண் எழுத்தறிவு நிலையில் வேறுபாடு நிறைந்துள்ள பகுதி.
4. பழங்குழயினர், தாழ்த்தப்பட்டவர், பிற பின்தங்கிய வகுப்பினர் நிறைந்திருக்கும் பகுதி.
5. பள்ளி செல்லாத பெண் குழந்தைகள் நிறைந்துள்ள பகுதி.
6. முறையான பள்ளிகள் தொடங்கப்பட முடியாத நிலையில் உள்ள சிறு, சிறு பகுதிகள்.

2008-ஏப்ரல் 1 முதல் வரையறுக்கப்பட்டுள்ள தகுதியுடைய பகுதிகள்: 

* 2001- தேசிய மக்கள்தொகை கணக்கெடுப்பின்படி கிராமப்புற பெண் எழுத்தறிவு விகிதம் 30 விழுக்காட்டிற்கு குறைவாக உள்ள 316 வட்டாரங்கள்.
* 2001- தேசிய மக்கள்தொகை கணக்கெடுப்பின்படி பெண்கள் எழுத்தறிவு விகிதம் 53.67 விழுக்காட்டிற்கு குறைவாக உள்ள சிறுபான்மையினர் நிறைந்துள்ள 94 நகர்ப்புற மற்றும் மாநகரப் பகுதிகள்.

மையங்கள்
--------

அசாம், ஆந்திரபிரதேசம், தெலுங்கான, அருணாச்சல பிரதேசம், பீகார், சத்தீசுகர், குஜராத், ஆரியானா, இமாச்சலப் பிரதேசம், ஜம்மு மற்றும் காஷ்மீர், ஜார்கண்ட், கர்நாடகா, மத்தியப்பிரதேசம், மஹாராட்டிரா, மணிப்பூர், மேகாலயா, மிசோரம், நாகலாந்து, ஒடிசா, பஞ்சாப், இராசத்தான், தமிழ்நாடு, திாிபுரா, உத்திரப்பிரதேசம், உத்ரகாண்ட், மேற்குவங்கம், டெல்லி, தத்ர-நாகர்காவேலி முதலான 28 மாநிலங்களிலும் ஒன்றியப் பிரதேசங்களிலும் நடைமுறைப்படுத்தப்பட்டுள்ளது.

இந்திய அரசால் 20578 கத்தூாிபா காந்தி பாலிகா வித்யாலயா மையங்கள் தொடங்கப்பட்டுள்ளன. இவற்றில் 427 மையங்கள் முசுலீம் சமயத்தவர் நிறைந்துள்ள பகுதிகளிலும், 612 மையங்கள் பழங்குடியினத்தவர் நிறைந்துள்ள பகுதிகளிலும், 688 மையங்கள் தாழ்த்தப்பட்டவர்கள் நிறைந்துள்ள பகுதிகளிலும் தாெடங்கப்பட்டுள்ளன. இம்மையங்களில் 750 மையங்கள் உண்டு உறைவிடப் பள்ளிகளாகத் தொடங்கப்பட்டுள்ளன. இம்மையங்களில் சேர்வதற்குத் தாழ்த்தப்பட்டவர்கள், பழங்குடியினர் பிற பின்தங்கிய வகுப்பினர், சிறுபான்மை சமூகத்தைச் சார்ந்தவர்களுக்கு 75 விழுக்காடும் வறுமைக்கோட்டிற்கு கீழ் உள்ள குடும்பத்தைச் சார்ந்தவர்களுக்கு 25 விழுக்காடும் ஒதுக்கீடு செய்யப்பட்டுள்ளது.

மேற்கோள்கள்
-----------

1. 1 2  "Revised Guidelines for Implementation of Kasturba Gandhi Balika Vidyalaya (KGBVs)". 2012-04-19 அன்று மூலம் பரணிடப்பட்டது. 2017-06-13 அன்று பார்க்கப்பட்டது.
2. ↑  Kasturba Gandhi Balika Vidhayalaya (KGBV) Scheme detail
3. ↑  2013

வெளியிணைப்புகள்
---------------

* Kasturba Gandhi Balika Vidyalaya
*
***தமால்*** ( வங்காள மொழி: ধামাল ), ***தமைல்*** ( வங்காள மொழி: ধামাইল என்று அறியப்படுகிறது ), என்பது அன்றைய வடகிழக்கு வங்காளத்தின் மைமென்சிங் மற்றும் சில்ஹெட் பகுதிகளான இன்றைய வங்காளதேசம் மற்றும் கிழக்கு இந்தியாவில் உள்ள மக்களால் நிகழ்த்தப்படும் நாட்டுப்புற இசை மற்றும் நடனத்தின் ஒரு வடிவமாகும்.

வரலாறு
------

*தமால்* அல்லது *தமைல்* என்ற வார்த்தை பல நூற்றாண்டுகளுக்கு முந்தையது. 15 ஆம் நூற்றாண்டில் பீர்பூமின் கவிஞர் சண்டிதாஸ், 16 ஆம் நூற்றாண்டில் சிட்டகாங்கின் கவிஞர் தவ்லத் வசீர் பஹ்ராம் கான் மற்றும் 17 ஆம் நூற்றாண்டில் சிட்டகாங்கின் மற்றுமொரு கவிஞர் தௌலத் காசி ஆகியோரின் படைப்புகளில் இந்த வகையைப் பற்றி காணலாம். 

நாட்டுப்புற இசையமைப்பாளர்களான ராதாராமன் தத்தா மற்றும் அர்கும் ஷா ஆகியோர் *தமைல்* நடன பாரம்பரியத்தை சில்ஹெட் பகுதிக்கு அறிமுகப்படுத்தியதாக குறிப்பிடப்பட்டுள்ளது.

உள்ளடக்கம்
----------

பொதுவாக ஆண்களால் இசைக்கப்படும் மிருதங்கா, கர்தல்கள் போன்ற பல இசைக்கருவிகளைப் பயன்படுத்துவதோடு, நடனமும் ஆடுவர். இந்த நடன வடிவம் இசை நாற்காலி விளையாட்டினைப் போன்றது, தாளத்தின்  வேகத்தை அதிகரிக்க அதிகரிக்க நடன கலைஞர்கள் அதற்க்கு இணையாக மிக வேகமாக நடனமாட வேண்டும். இல்லாவிடில் நன்றாக ஆடும் கலைஞர்கள் மற்றவர்கள்  ஒவ்வொருவராக அகற்றிவிடுவார்கள். இந்த நடன வடிவம் முக்கியமாக ராதை மற்றும் கிருஷ்ணரின் அன்பை தொடர்புபடுத்துகிறது மற்றும் இந்த நடன வடிவத்தின் உள் முக்கியத்துவம் என்னவென்றால், புதிதாக திருமணமான தம்பதிகள் நடனத்தோடு தங்கள் ஆன்மாக்களையும் அத்தகைய பாணியில் இணைக்க வேண்டும்.

பெண்களால் பாடல் மற்றும் நடன நிகழ்ச்சிகள் முக்கியமாக திருமணம் மற்றும் பிற சுப நிகழ்ச்சிகளின் போது நிகழ்த்தப்படுகிறது. பெண்கள் இசையின் துடிப்புக்கு ஏற்ப கைதட்டி வட்டமாக நகர்கிறார்கள். பாடல்கள் முதலில் தலைவரால் பாடப்பட்டு, பின்னர் மற்றவர்கள் பாடலுடன் இணைகிறார்கள். பாடல் வரிகள் முக்கியமாக ஷ்யாம் (கிருஷ்ணா) மற்றும் ராதாவுடன் தொடர்புடையவை. படிப்படியாக தாளமும் லயமும் உச்சத்திற்கு அதிகரிக்கிறது. அத்தோடு வட்டமாக நகர்வதின் வேகமும் அதிகரிக்கும் அதற்க்கு இடையில் பெண்கள் *பான்*, பருப்பு மற்றும்/அல்லது தேநீர் அருந்துவதற்காக இடைவேளைகள் கொடுக்கப்படுகின்றன.

மேற்கோள்கள்
-----------

1. ↑  Mahmud, Jamil (2008-04-03). "Radharaman Utsab '08 at TSC". *The Daily Star*. 2009-01-28 அன்று பார்க்கப்பட்டது.
**கிரண் தேசாய்** (*Kiran Desai*, பிறப்பு: செப்டம்பர் 3, 1971) இந்தியாவில் பிறந்த பெண் எழுத்தாளர் ஆவார். இவர் எழுதிய *த இன்ஹெரிட்டன்ஸ் ஒஃப் லாஸ்* (The Inheritance of Loss) என்னும் ஆங்கில நாவலுக்கு 2006 ஆம் ஆண்டுக்குரிய புக்கர் பரிசு வழங்கப்பட்டுள்ளது. புக்கர் பரிசு பெற்ற மிகக் குறைந்த வயதுடைய பெண் எழுத்தாளர் என்ற பெயரையும் பெற்றுள்ள இவர், புகழ் பெற்ற பெண் எழுத்தாளரான அனிதா தேசாயின் மகளாவார். அனிதா தேசாய் புக்கர் பரிசுக்காக மூன்று முறை இறுதிச் சுற்றுக்குத் தேர்ந்தெடுக்கப்பட்ட போதும், அவருக்கு இப்பரிசு கிடைக்கவில்லை.

கிரண் தேசாய் 1971 ஆம் ஆண்டு செப்டெம்பர் மாதம் 3 ஆம் திகதி இந்தியாவின் தலை நகரமான புதுடில்லியில் பிறந்தார். இவருக்கு 14 வயதானபோது, இவரது குடும்பம் ஐக்கிய இராச்சியத்துக்குக் குடிபெயர்ந்தது. அடுத்த ஆண்டே இவர்கள் ஐக்கிய அமெரிக்காவில் குடியேறினர்.

கிரண் தேசாய் தனது பாடசாலைக் கல்வியை மசச்சூசெட்ஸ் இல் பெற்றுக்கொண்டார். பின்னர், ஹொலின்ஸ் பல்கலைக் கழகத்தின், பென்னிங்டன் கல்லூரியிலும், கொலம்பியா பல்கலைக்கழகத்திலும் கல்வி பயின்றார்.

இவரது எழுத்தில் இவரது தாயார் அனிதா தேசாய் தாக்கம் உண்டு.

விருதுகளும் அங்கீகாரமும்
------------------------

இவரது முதல் நாவலான *Hullabaloo in the Guava Orchard* 1998ல் வெளியிடப்பட்டது. இந்நாவல் பெட்டி ட்ராஸ்க் விருதைப் (Betty Trask Award) பெற்றுள்ளது

இரண்டாவது நாவலான *The Inheritance of Loss*(2006) பல இலக்கிய திறனாய்வாளர்களின் பாராட்டினைப் பெற்றுள்ளதுடன் 2006 ஆம் ஆண்டிற்கான புக்கர் பரிசினையும் இவருக்குப் பெற்றுத் தந்துள்ளது.

எழுதிய நூல்கள்
--------------

* *Hullabaloo in the Guava Orchard*, Faber and Faber, 1998, ISBN 0-571-19336-6
* *The Inheritance of Loss*, Hamish Hamilton Ltd, 2006, ISBN 0-241-14348-9

வெளி இணைப்புக்கள்
-----------------

* புக்கர் பரிசு 2006: கிரண் தேசாய்(தமிழில்)
* SAWNET biography(ஆங்கில மொழியில்)
* Rediff interview(ஆங்கில மொழியில்)
**பிரதாப் சந்திர சாரங்கி** (ஆங்கில மொழி: *Pratap Chandra Sarangi*) (பிறப்பு: 4 ஜன 1955), என்பவர் ஒடிசா பாலேஸ்வர் மாவட்டத்தைச் சேர்ந்த சமூகச் செயற்பாட்டாளர் மற்றும் அரசியல்வாதியாவார். இவர் தற்போது மீன் வளம், கால்நடை பராமரிப்பு மற்றும் பால் வளத் துறை இணை அமைச்சராக உள்ளார். பாரதிய ஜனதா கட்சியின் தேசியச் செயற்குழு உறுப்பினராக இருக்கிறார். ஒடிசா சட்டமன்றத்தில் 2004 மற்றும் 2009 ஆண்டு சட்டமன்றத் தேர்தலில் நீள்கிரி தொகுதியிலிருந்து தேர்வுசெய்யப்பட்டார். 2014 இந்தியப் பொதுத் தேர்தலில் பாலேஸ்வர் தொகுதியிலிருந்து பாஜக சார்பாகப் போட்டியிட்டுத் தோல்வியடைந்தார். மீண்டும் 2019 இந்தியப் பொதுத் தேர்தலில் அதே பாலேஸ்வர் தொகுதியிலிருந்து பாஜக சார்பாகப் போட்டியிட்டு 12956 வாக்குகள் வித்தியாசத்தில் பிஜு ஜனதா தளத்தைச் சேர்ந்த ரபீந்திர குமார் ஜெனாவை வென்றார்.

இந்திய அரசின் இணையமைச்சராக
--------------------------

இவர் 31 மே 2019 அன்று நரேந்திர மோதியின் இரண்டாம் அமைச்சரவையில் சிறு, குறு, நடுத்தர தொழில்கள் மற்றும் கால்நடை பராமரிப்பு & மீன் வளத்துறை இணை அமைச்சராக நியமிக்கப்பட்டார்.

இளமைக் காலமும் கல்வியும்
------------------------

1955 ஜனவரி மாதம் நான்காம் தேதி பாலேஸ்வர் மாவட்ட கோபிநாதபூரில் பிரதாப் சாரங்கி ஒரு பிராமணர் குடும்பத்தில் பிறந்தார். 1975 இல் உட்கல் பல்கலைக்கழகத்தின் கீழுள்ள பாலேஸ்வர் பகீர் மோகன் கல்லூரியில் பட்டப்படிப்பை முடித்தார்..

சிறுவயது முதலே ஆன்மீகத்தில் ஈடுபாடு கொண்டு ராமகிருஷ்ண மடத்தில் சன்னியாசம் பெறவிரும்பினார். ஆனால் இவரின் தாயாரைப் பார்த்துக்கொள்ளச் சொல்லி கல்கத்தாவிலுள்ள ராமகிருஷ்ண மடம் இவரைத் திருப்பி அனுப்பியது. அதன்பின்னர் கிராமத்தில் பல்வேறு சமூகப்பணிகளை செய்து வருகிறார்.

சமூகச் செயல்பாடு
----------------

பாலேஸ்வர் மற்றும் மயூர்பஞ்சு மாவட்டங்களிலுள்ள பழங்குடியினர் கிராமங்களில் *சமர் கரா கேந்திரா* என்ற பெயரில் பல பள்ளிகளைத் திறந்துள்ளார்.

மேற்கோள்கள்
-----------

1. ↑  Ministers and their Ministries of India
2. ↑  "Shri Pratap Chandra Sarangi Profile". Naveen Patnaik, Chief Minister of Odisha website. 2012-11-18 அன்று மூலம் பரணிடப்பட்டது. 2014-05-25 அன்று பார்க்கப்பட்டது.
3. ↑  "'No clash between Modi wave and my image': Pratap Sarangi". The Times of India. May 23, 2019. 2019-05-23 அன்று பார்க்கப்பட்டது.
4. ↑  "'Balasore Lok Sabha election results 2019 Odisha: BJP's Pratap Sarangi defeats BJD's Rabindra Jena': Pratap Sarangi". DNA India. April 12, 2014. 2014-05-25 அன்று பார்க்கப்பட்டது.
5. ↑  "Who Gets What: Cabinet Portfolios Announced. Full List Here". *NDTV.com* (ஆங்கிலம்). 2019-05-31 அன்று பார்க்கப்பட்டது.
6. ↑  "Shri Pratap Chandra Sarangi Profile". My neta info. 2019-04-26 அன்று பார்க்கப்பட்டது.
7. ↑  "people-are-fed-up-with-the-bjd-hot-seat-pratap-chandra-sarangi-bjp-leader". The Telegraph. October 7, 2017. 2019-04-29 அன்று பார்க்கப்பட்டது.
8. ↑  "Shri Pratap Chandra Sarangi Profile". Naveen Patnaik, Chief Minister of Odisha website. 2012-11-18 அன்று மூலம் பரணிடப்பட்டது. 2014-05-25 அன்று பார்க்கப்பட்டது.

வெளியிணைப்புகள்
---------------

* 56-வது மத்திய அமைச்சராக பிரதாப் சந்திர சாரங்கி
*
**கிரகாம் விதி** (*Graham’s law*) அல்லது **கிரகாமின் வளிம விரவுதல் விதி** (*Graham's law of effusion*) என்பது இசுக்காட்டிய வேதியியலாளரான தாமசு கிரகாம் என்பவரால் உருவாக்கப்பட்டது. மாறாத வெப்ப, அழுத்த நிலைகளில் வளிமங்களின் விரவுதல் வீதமானது அவற்றின் மூலக்கூற்று நிறையின் வருக்கமூலத்திற்கு நேர்மாறுவிகிதசமனாக இருக்கும் என்று இவர் சோதனைகளின் மூலம் கண்டறிந்தார். கணித முறைப்படி இவ்விதியை இவ்வாறு எழுதலாம்:

{\displaystyle {{\mbox{Rate}}\_{1} \over {\mbox{Rate}}\_{2}}={\sqrt {M\_{2} \over M\_{1}}}}
இங்கு:-

* வீதம் 1 (Rate1) - முதலாவது வளிமத்தின் வெளிப்பரவல் வீதம், அதாவது, ஓரலகு நேரத்தில் வெளிப்பரவும் மூலக்கூறுகளின் அளவு அல்லது மோல்களின் எண்ணிக்கை
* வீதம் 2 (Rate2) - இரண்டாவது வளிமத்தின் வெளிப்பரவல் வீதம்
* M1 - முதலாவது வளிமத்தின் மூலக்கூற்று நிறை
* M2 - இரண்டாவது வளிமத்தின் மூலக்கூற்று நிறை

அதாவது, ஒரு வளிமத்தின் மூலக்கூற்று எடை மற்றொரு வளிமத்தின் மூலக்கூற்று எடையை விட நான்கு மடங்கு அதிகமாக இருந்தால் அவ்வளிமம் இரண்டாவது வளிமத்தின் விரவுதற் கதியின் சரிபாதியான குறைவான வீதத்தில் நுண்டுளை அடைப்பு அல்லது ஒரு சிறிய குண்டூசித் துளை வழியாக விரவிச்செல்லும். ஏனெனில், கனமான வளிமங்கள் குறைவான கதியிலே தான் விரவும். பின்னாளில் வெளியிடப்பட்ட வளிமங்களின் இயக்கவியற் கொள்கையில் கிரகாம் விதியின் கோட்பாடுகள் முழுமையாக விளக்கப்பட்டுள்ளன. விரவுதல் மூலமாக ஓரிடத்தான்களைப் பிரிக்கவியலும் என்ற கொள்கைக்குக் கிரகாம் விதி வித்திட்டது என்பதோடு அணுகுண்டு உருவாக்கும் முயற்சியிலும் இவ்விதி முக்கிய பங்காற்றியது.

ஒரு சிறுதுளை வழியாக வளிம மூலக்கூறுகள் வெற்றிடம் நோக்கிச் செல்வதை விரவுதல் (*effusion*) என்கிறோம். இவ்விரவுதற் செயலுக்குக் கிரகாம் விதி மிகச்சரியாகப் பொருந்துகிறது. ஒரு வளிமம் மற்றொரு வளிமத்தில் பரவலுக்கு அவ்வளவாகப் பொருந்தவில்லை. ஏனெனில், இங்கு ஒன்றுக்கு மேற்பட்ட வளிமங்கள் இயங்குகின்றன..

மாறாத வெப்ப, அழுத்த நிலைகளில் மூலக்கூற்று நிறையானது அடர்த்திக்கு நேர்விகிதசமனாக உள்ளது. எனவே, வெவ்வேறு வளிமங்களின் விரவுதல் வீதமானது அவற்றின் அடர்த்திகளின் வருக்கமூலத்திற்கு நேர்மாறுவிகிதசமனாக இருக்கிறது.

{\displaystyle {\mbox{r}}\ \alpha \ {{\mbox{1}} \over {\sqrt {d}}}}

மேற்கோள்கள்
-----------

1. ↑  Keith J. Laidler and John M. Meiser, *Physical Chemistry* (Benjamin/Cummings 1982), pp.18-19
2. 1 2  R.H. Petrucci, W.S. Harwood and F.G. Herring, General Chemistry (8th ed. Prentice-Hall 2002) p.206-8 ISBN 0-13-014329-4
**தம்பலகாமம் பிரதேச செயலாளர் பிரிவு** திருகோணமலை மாவட்டத்தில் உள்ள 11 பிரதேச செயலாளர் பிரிவுகளுள் ஒன்று. இப்பிரதேச செயலாளர் பிரிவின் வடக்கு எல்லையில் மொரவெவ பிரதேச செயலாளர் பிரிவும், மேற்கு எல்லையை அண்டி அனுராதபுர மாவட்டமும், கிழக்கில் கிண்ணியா, திருகோணமலை நகரமும் சூழலும் பிரதேச செயலாளர் பிரிவுகளும், தெற்கில் கந்தளாய் பிரதேச செயலாளர் பிரிவும் அமைந்துள்ளன. 226 சதுர கிலோமீட்டர் பரப்பளவு கொண்ட இந்தப் பிரதேச செயலாளர் பிரிவில் 12 கிராம அலுவலர் பிரிவுகள் உள்ளன.

2012 ஆம் ஆண்டின் மக்கள்தொகை மதிப்பீட்டின்படி, மொத்த மக்கள்தொகை 28,356 ஆகும். பெரும்பான்மை முசுலிம்களைக் கொண்ட இப்பிரிவில், 16,164 முசுலிம்களும், 4,701 இலங்கைத் தமிழரும், 7,476 சிங்களவரும், வாழ்கின்றனர். திருகோணமலை மாவட்டத்தில் மிதமான மக்கள் அடர்த்தி கொண்ட பிரதேச செயலாளர் பிரிவுகளுள் ஒன்றான இப்பிரிவின் மக்கள் அடர்த்தி சதுர கிலோமீட்டருக்கு 125 பேர்.


| * பா
* உ
* தொ
திருகோணமலை மாவட்டப் பிரதேச செயலாளர் பிரிவுகள் |
| --- |
| 
* கோமரங்கடவல பிரதேச செயலாளர் பிரிவு
* கந்தளாய் பிரதேச செயலாளர் பிரிவு
* கிண்ணியா பிரதேச செயலாளர் பிரிவு
* குச்சவெளி பிரதேச செயலாளர் பிரிவு
* மொரவெவ பிரதேச செயலாளர் பிரிவு
* மூதூர் பிரதேச செயலாளர் பிரிவு
* பதவிசிறிபுர பிரதேச செயலாளர் பிரிவு
* சேருவிலை பிரதேச செயலாளர் பிரிவு
* தம்பலகாமம் பிரதேச செயலாளர் பிரிவு
* திருகோணமலை பிரதேச செயலாளர் பிரிவு
* வெருகல் - ஈச்சிலம்பத்தை பிரதேச செயலாளர் பிரிவு

 |
**கொடுக்கை** (கேட்ஜெட், *Gadget*) என்பது ஒரு வேலையைச் செய்யும் சிறு எந்திரம் அல்லது கருவி என்று பொருள்படும். கணினியிலலில், ஒரு குறிப்பிட்ட சேவையைத் தரும் சிறிய மென்பொருள் என்று பொருள் பொருள்படும். இவை இயல்பாய் ஒரு விட்ஜெட்டின் பண்புகளைப் பெற்றாலும் ஒரு குறிப்பிட்ட வளையத்திற்குள் மட்டும் செயல்படும். (எ.கா) கூகிள் கொடுக்கைகள் - இவை கூகிள் மற்றும் கூகிள் சார்ந்த இணைய அமைப்புகளில் செயல்படக் கூடியவையாகும். இவற்றை எளிதில் கூகிள் சார்ந்த இணையத்தளங்களுடன் இணைத்துக் கொள்ளமுடியும்.

தமிழில் உள்ள கூகிள் கொடுக்கைகள்
-------------------------------

தமிழுக்கென்று சில சிறப்பான கொடுக்கைகள் உருவாக்கப்பட்டுள்ளன. அவை மொழியாக்க கொடுக்கைகளாகவும், அகராதி கொடுக்கைகளாகவும், திருக்குறள் கொடுக்கைகளாகவும் உள்ளன.

* அகராதி கொடுக்கை பதிப்பு 1
[*தொடர்பிழந்த இணைப்பு*]
* அகராதி கொடுக்கை பதிப்பு 2
[*தொடர்பிழந்த இணைப்பு*]
* அகராதி கொடுக்கை பதிப்பு 3
[*தொடர்பிழந்த இணைப்பு*]
* திருக்குறள் கொடுக்கை
[*தொடர்பிழந்த இணைப்பு*]
* தமிழ் தட்டச்சு கொடுக்கை 1
[*தொடர்பிழந்த இணைப்பு*]
* தமிழ் தட்டச்சு கொடுக்கை 2
[*தொடர்பிழந்த இணைப்பு*]

வெளியிணைப்புகள்
---------------

அகராதி கொடுக்கை அறிமுகம்
**ஜானகி பல்லப் பட்நாயக்** (*Janaki Ballabh Patnaik*)(3 ஜனவரி 1927 - 21 ஏப்ரல் 2015) என்பவர் இந்திய அரசியல்வாதியும் அசாமின் முன்னாள் ஆளுநரும் ஆவார்.

இளமை
----

ஒடிசாவில் உள்ள குர்தா உயர்நிலைப் பள்ளியில் தனது ஆரம்பக் கல்வியை முடித்த பிறகு பட்நாயக், 1947-ல் உத்கல் பல்கலைக்கழகத்தில் சமசுகிருதத்தில் இளங்கலைப் பட்டம் பெற்றார். பின்னர் 1949-ல் பனாரசு இந்து பல்கலைக்கழகத்தில் அரசியல் அறிவியலில் முதுகலைப் பட்டம் பெற்றார். 1950-ல், இவர் காங்கிரசின் இளைஞர் பிரிவின் ஒடிசா மாநிலப் பிரிவின் தலைவராக ஆனார். 1980-ல் மத்திய சுற்றுலா, உள்நாட்டு விமான போக்குவரத்து மற்றும் தொழிலாளர் துறை அமைச்சரானார். புதிய ஜெகநாத் சதக் (பூரி மாவட்டத்தின் சந்தன்பூர் முதல் நாயகர் மாவட்டத்தின் சரங்குல் வரை) நிர்மாணம் செய்ததும், ஒடிசாவின் போக்குவரத்து மற்றும் சுற்றுலாவிற்கு இவர் செய்த ஆற்றிய பணிகள் இவரது முக்கிய பங்களிப்புகளாகும்.

முதல்வர் & ஆளுநர்பணி
--------------------

இந்தியத் தேசிய காங்கிரசின் தலைவர்களுள் ஒருவரான இவர், ஒடிசாவின் முதலமைச்சராக 1980 முதல் 1989 வரையிலும், மீண்டும் 1995 முதல் 1999 வரையிலும் பணியாற்றினார். நவீன் பட்நாயக்கிற்கு முன் அதிக காலம் முதல்வர் பதவியை வகித்தவரும் இவரே ஆவார். 

பட்நாயக் 2009 முதல் 2014 வரை அசாமின் ஆளுநராக இருந்தவரும் ஆவார்.

சர்ச்சை
-------

பட்நாயக அஞ்சனா மிசுரா பலாத்கார வழக்கில் தொடர்புடையவர் என்ற சர்ச்சையில் சிக்கியவர் ஆவார்.

இறப்பு
------

 கோர்தாவில் உள்ள ஜேபி பட்நாயக் நினைவு பூங்காவில் ஜானகி பட்நாயக்கின் சிலை.
இவர் 21 ஏப்ரல் 2015 செவ்வாய் அன்று தனது 88வது வயதில் ஆந்திராவில் உள்ள திருப்பதியில் காலமானார். ஏப்ரல் 20, 2015 (திங்கட்கிழமை) அன்று, இவர் வேந்தராக இருந்த தேசிய சமசுகிருந்தப் பல்கலைக்கழகத்தின் பட்டமளிப்பு விழாவில் கலந்து கொள்ளச் சென்றிருந்தார். அப்போது திருமலையில் உள்ள வெங்கடாசலபதி கோயிலுக்கும் சென்றார். பின்னர் இரவில், கடுமையான நெஞ்சுவலியால் ஸ்ரீவெங்கடேசுவரா மருத்துவ அறிவியல் கழகத்தில் சிகிச்சைக்காக அனுமதிக்கப்பட்டார். இங்கு இவர் சுமார் 3:00 மணியளவில் இறந்தார்.

மொழிப்பெயர்ப்பு
---------------

பட்நாயக், சமசுகிருத-ஒடியா அறிஞராக இருந்ததால், மகாபாரதம், இராமாயணம் மற்றும் பகவத் கீதையை தனது தாய்மொழியில் மொழிபெயர்த்த பெருமையினைப் பெறுகின்றார்.

மேற்கோள்கள்
-----------

1. 1 2  "PM Modi condoles the Death of former Orissa CM Janaki Ballabh Patnaik". news.biharprabha.com. 21 April 2015. .
2. ↑  "My story BY ANJANA MISHRA". *The Week*. 7 February 1999. .
3. ↑  "System insensitive, says rape victim". *Times of India*. 18 August 2006. ?.
4. ↑  Former Odisha CM J B Patnaik passes away at 89
5. ↑  Janaki Ballabh Patnaik cremated in Puri
6. ↑  "Former Assam Governor J.B. Patnaik passes away". 21 April 2015. .

வெளி இணைப்புகள்
---------------

* பட்நாயக்கின் ஓரங்கட்டப்பட்டது குறித்து இந்தியன் எக்ஸ்பிரஸ்
* கேள்வி பதில் : ஜே.பி.பட்நாயக் தி இந்து
* அசாம் கவர்னர் ஜேபி பட்நாயக் திருப்பதி இந்தியன் எக்ஸ்பிரஸில் காலமானார்
* ஜே.பி.பட்நாயக்கிற்கு பிரியாவிடை
**தம்டாச்சி** என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.

அமைவிடம்
--------

இந்த ஊரில் வடமேற்கில் வேஜல்போர், வடக்கிலும், வடகிழக்கிலும் குந்துலாவ், மேற்கில் வல்சாடு, கிழக்கில் கடோய், தென்மேற்கில் நானக்வாடா, தெற்கில் அப்ராமா, தென்கிழக்கில் ஜூஜ்வா ஆகிய ஊர்கள் அமைந்துள்ளன.

மக்கள் தொகை
-----------

இந்த ஊருக்கான மக்கள் தொகை விவரங்கள் தளத்தில் உள்ளபடி தரப்பட்டுள்ளன.
இந்த ஊரில் 2679 மக்கள் வசிக்கின்றனர். இவர்களில் 1397 பேர் ஆண்கள், 1282 பேர் பெண்கள் ஆவர்.

அரசியல்
-------

இது வல்சாடு சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.

போக்குவரத்து
------------

இந்த ஊரில் இருந்து மாவட்ட சாலை வழியாக மாவட்டத்தில் உள்ள மற்ற ஊர்களையும், மாவட்டத் தலைநகரையும் சென்றடையலாம். இந்த ஊர் வல்சாடு நகரத்துக்கு அருகில் அமைந்துள்ளதால், தொடர்வண்டிவழிப் போக்குவரத்து வசதியும், தேசிய நெடுஞ்சாலையுடன் இணைக்கப்பட்டுள்ளதால், சாலைவழிப் போக்குவரத்து வசதியும் உண்டு.

சான்றுகள்
---------

1. 1 2  "மக்களவைத் தொகுதிகளும் சட்டமன்றத் தொகுதிகளும் (ஆங்கிலத்தில்) - [[இந்தியத் தேர்தல் ஆணையம்]]" (PDF). 2010-10-05 அன்று மூலம் (PDF) பரணிடப்பட்டது. 2016-01-16 அன்று பார்க்கப்பட்டது.
2. 1 2  குஜராத் மக்கள் தொகை -- மக்கள் கணக்கெடுப்புத் துறை (ஆங்கிலத்தில்)
3. 1 2 3  "வல்சாடு வட்டத்தின் வரைபடம் - குஜராத் மாநில அரசின் வருவாய்த் துறையின் இணையத்தளம்" (PDF). 2016-09-12 அன்று மூலம் (PDF) பரணிடப்பட்டது. 2016-01-16 அன்று பார்க்கப்பட்டது.

| * பா
* உ
* தொ
சுற்றியுள்ள ஊர்கள் |
| --- |
| 

|  |  |  |
| --- | --- | --- |
| வேஜல்போர் | குந்துலாவ் | குந்துலாவ் |
|  |  |  |
| வல்சாடு | **தம்டாச்சி** | கடோய் |
|  |  |  |
| நானக்வாடா | அப்ராமா | ஜூஜ்வா |

 |
**அந்தர்மாணிக்கு நதி** (*Andharmanik River*) வங்காளதேசத்தில் அமைந்துள்ளது. கங்கை-பத்மா ஆற்றுத் தொகுதியில் அமைந்துள்ள கடற்கரையோர பெரிய ஆறுகளில் இதுவும் ஒன்றாகும் வங்கதேசத்தின் பதுவாகாலி மாவட்டத்தில் உள்ள கலபாரா துணைமாவட்டத்தின் முக்கிய ஆறுகளில் ஒன்றுமாகும். சமீப ஆண்டுகளாக **அந்தர்மாணிக்கு நதி** படிப்படியாக வறண்டு வருவதால் கலாபாரா துணை மாவட்டத்தின் மக்கள் தங்கள் கவலைகளை எழுப்பியுள்ளனர். சுமார் 40 கிலோமீட்டர்கள் (25 mi), ஆக இருந்த மொத்த நதியின் நீளம் குறைந்தது 25 கிலோமீட்டர்கள் (16 mi) ஆக குறைந்துள்ளதே இவர்களின் கவலைக்கு காரணமாகும். புதிய வண்டல் மண் படிவு காரணமாக இந்நதி நிரந்தரமாக வறண்டு விட்டது. 1960 ஆம் ஆண்டுகளில் உள்ளூர் அரசாங்கம் அந்தர்மாணிக்கு மற்றும் பிற அருகிலுள்ள ஆறுகளின் மீது பல அணைகளைக் கட்டியது. முக்கியமாக இந்தக் காலத்திலிருந்துதான் அந்தர்மாணிக்கு நதி வறண்டு போகத் தொடங்கியது. இந்த அணைகளில் மிகவும் செல்வாக்கு மிக்க அணைகளில் ஒன்று அந்தர்மாணிக்கு நதியின் ஊற்றுமூலமான கொச்சுபத்ரா ஆற்றின் மீது உள்ளது. கால்வாய்களை சட்டவிரோதமாக ஆக்கிரமித்திருப்பது, ஆற்றின் பகுதியில் கட்டுப்பாடற்ற விவசாயம் போன்றவையும் வண்டல் படிவதற்கான மற்ற காரணங்களாகும். 2013 ஆம் ஆண்டின் இறுதியில், அந்தர்மாணிக்கு ஆற்றின் கரையில் புதிய கடல் துறைமுகம் அமைக்கப்படும் என்று அரசாங்கம் அறிவித்தது. அப்போதிருந்து, இந்த நதி முக்கியத்துவம் பெறுகிறது மற்றும் நிபுணர்கள் தெற்கு வங்காளதேசத்தின் எதிர்கால பொருளாதார மையமாக இந்நதியை கணித்துள்ளனர்.

மேற்கோள்கள்
-----------

1. ↑  "আন্ধারমানিক নদী এখন অস্তিত্ব সঙ্কটে". Daily Gonokantho. February 22, 2014 அன்று மூலம் பரணிடப்பட்டது. February 10, 2014 அன்று பார்க்கப்பட்டது.
2. ↑  "আন্ধারমানিক নদী আর আন্ধার থাকবে না এখন আলোকিত হবে। পায়রা সমুদ্র বন্দর উদ্ধোধন কালে-প্রধানমন্ত্রী শেখ হাসিনা". Desh Tothho. February 10, 2014 அன்று பார்க்கப்பட்டது.
3. ↑  "আন্ধারমানিক নদী অস্তিত্ব সঙ্কটে পর্ব-২". Patuakhali News. February 21, 2014 அன்று மூலம் பரணிடப்பட்டது. February 10, 2014 அன்று பார்க்கப்பட்டது.
4. ↑  "আন্ধারমানিক নদী অস্তিত্ব সঙ্কটে পর্ব-১". Patuakhali News. February 21, 2014 அன்று மூலம் பரணிடப்பட்டது. February 10, 2014 அன்று பார்க்கப்பட்டது.
5. ↑  "কলাপাড়ার ৪০ কিলোমিটার দীর্ঘ আন্ধারমানিক নদী এখন অস্তিত্ব সঙ্কটে পড়েছে". Hello Today. February 22, 2014 அன்று மூலம் பரணிடப்பட்டது. February 10, 2014 அன்று பார்க்கப்பட்டது.
**முல்லைத்தீவு கல்வி வலயம்** (Mullaiththivu educational zone) இலங்கை கல்வி அமைச்சின் கீழ் இயங்கி வரும் ஓர் கல்வி வலயம் ஆகும். இது இலங்கையின் வட மாகாணத்தில் அமைந்துள்ள 12 கல்வி வலயங்களில் ஒன்றாகத் திகழ்கின்றது. இக்கல்வி வலயம் தனக்கு உட்பட்ட பிரதேசத்தில் உள்ள பாடசாலைகளைப் பரிபாலித்தல், நிர்வகித்தல் போன்ற செயற்பாடுகளை மேற்கொண்டு வருகின்றது. மேலும் பரீட்சைகள் நடாத்துதல், ஆசிரியர், அதிபர்களை நியமித்தல் போன்ற செயற்பாடுகளையும் இக்கல்வி வலயமே மேற்கொண்டு வருகின்றது. இக்கல்வி வலயத்தில் புதுக்குடியிருப்பு, முல்லைத்தீவு என இரண்டு கல்விக் கோட்டங்கள் அமைந்துள்ளன. மேலும் இலங்கையின் நிருவாக மாவட்டமான முல்லைத்தீவில் அமைந்துள்ள இரு கல்வி வலயங்களில் இதுவும் ஒன்று ஆகும். மற்றையது துணுக்காய் கல்வி வலயம் ஆகும். இதன் தற்போதைய பணிப்பாளர் திருமதி. உ. முனீஸ்வரன் ஆவார்.

மேற்கோள்கள்
-----------

1. ↑  "It works under the Ministry of Education, Sri Lanka". 20 ஜனவரி 2017 அன்று மூலம் பரணிடப்பட்டது. 1 January 2017 அன்று பார்க்கப்பட்டது.
2. ↑  "Divisions". 1 January 2017 அன்று பார்க்கப்பட்டது.
3. ↑  "Director of the zons". 1 January 2017 அன்று பார்க்கப்பட்டது.
**ஜாங்கிள்** (*Zangle*) என்பது பள்ளிகளுக்கான எண்ணிம தகவல் அமைப்பாகும். இதனைப் பயன்படுத்திப் பெற்றோர்கள் மற்றும் மாணவர்கள், தரங்களைச் சரிபார்க்கவும், எதிர்காலத்தில் வரவிருக்கும் கல்விசார் பணிகளைக் கண்டறியவும், கடந்த கால பணிகளைக் கண்டறியவும், கட்டணம் செலுத்தவும் இயலும் ஆசிரியர்கள், பள்ளிகள் மற்றும் மாணவர்களுக்கான, மாணவர் தகவல் அமைப்பு ஜாங்கிள் ஆகும். இத்துடன் மாணவர்களின் பிற கல்வி தொடர்பான தகவல்களான, வருகை, கல்வி வரலாறு, நடத்தை மற்றும் பல மாணவர் தரவுகளைப் பதிவு செய்யும் பல தொகுதிகள் இந்த அமைப்பில் உள்ளன. இது அமெரிக்காவில் உள்ள பள்ளிகளிடையே பிரபலமாகப் பள்ளித் தகவல் தொடர்பான தொழில்நுட்ப பயன்பாடு ஆகும். பிட் தரவு சேமிப்பிற்காகக் கணினி மைக்ரோசாப்ட் சீக்குவல் வழங்கி தரவுத்தள இயந்திரத்தைப் பயன்படுத்துகிறது.

உரிமையாளர்
----------

ஜாங்கிள் என்பது அக்விடாஸ் சொல்யூஷன்ஸ், இன்க் என்ற பெயரிலுள்ள நிறுவனத்தின் பதிப்புரிமை பெற்ற மென்பொருளாகும். "சி புதுமை" என்ற நிறுவனத்தால் ஜாங்கிள் உருவாக்கப்பட்டது. பின்னர் இதன் உரிமையினை அக்விடாஸ் சொல்யூஷன்ஸ் நிறுவனம் பெற்றுக்கொண்டது.

மேற்கோள்கள்
-----------

1. ↑  Uhler, John. "AEQUITAS SOLUTIONS IS THE WORLDWIDE UNCONTESTED OWNER OF C INNOVATION, INC. AND THE ZANGLE SOFTWARE" (PDF). *aequitas solutions*. aequitas solutions. 11 April 2016 அன்று பார்க்கப்பட்டது.
**பிரதாப் பானு மேத்தா** (Pratap Bhanu Mehta, பிறப்பு: 1967) இந்தியக் கல்வியாளர், பேராசிரியர் மற்றும் எழுத்தாளர் ஆவார்.  அறிவுப்புல வரலாறு, அரசியல் கொள்கைகள், இந்தியாவில் நிகழ்ந்த நிகழும் சமூக மாற்றங்கள், உலக நிகழ்வுகள் போன்றன பற்றிய கட்டுரைகளைச் சில செய்தி இதழ்களில் எழுதி வருகிறார்.

கல்வித் தகுதிகள்
----------------

ஆக்சுபோர்டு செயிண்ட் ஜான் கல்லூரியில் இளங்கலைப் பட்டமும், பிரின்ஸ்டன் பல்கலைக்கழகத்தில் அரசியல் துறையில் ஆய்வுப் பட்டமும் பெற்றார்.

பதவிகள்
-------

புதுதில்லியில்  உள்ள கொள்கை ஆராய்ச்சி மையம் என்ற அமைப்பின் தலைவராக உள்ளார். இந்திய நடுவணரசின் ஆளுகையில் உள்ள தேசியப் பாதுகாப்பு ஆலோசனைக்குழுவிலும் உறுப்பினராக உள்ளார். ஆர்வர்டு பல்கலைக்கழகத்தில் வருகைதரு பேராசிரியராகப் பதவி வகித்தார். ஆர்வர்டு பல்கலைக்கழகத்தில் அரசு மற்றும் சமூக ஆய்வுகள் பிரிவில் இணைப் பேராசிரியராகவும் இருந்தார். ஜவகர்லால் பல்கலைக்கழகத் தத்துவம் மற்றும் சட்டத் துறையின் பேராசிரியராகவும் இருந்தார். அசோகா பல்கலைக்கழகத் துணை வேந்தராக 2017 சூலை 1 முதல் பதவியில் உள்ளார்.

பெற்ற பரிசுகள்
--------------

* இன்போசிஸ் பரிசு
* மால்கம் ஆதிசேசய்யா பரிசு
* அமர்த்தியா சென் பரிசு

பதவி விலகல்
-----------

நடுவணரசின் உயர்கல்விக் கொள்கையைக் கண்டித்து தேசிய அறிவுசார் ஆணையத்திலிருந்து பதவி விலகினார்.

மேற்கோள்
--------

1. ↑  "பிரதாப் பானு மேத்தா வரலாறு".
சிறு முடிச்சு
**சிறு முடிச்சு** (Small knot) அல்லது **கீழைத்தேச முடிச்சு** (Oriental knot) என்பது ஆண்களுடைய கழுத்துப்பட்டி கட்டுவதற்கான மிக எளிமையான முறையாகும். இது எளிமையான முடிச்சாக இருந்தும் இது பெருமளவுக்கு அறியப்பட்ட முடிச்சு அல்ல. இலகுவாக அவிழ்க்க முடியாமையே இதற்குக் காரணமாக இருக்கலாம் எனக் கருதப்படுகிறது. சுலபமாக அவிழ்க்கப்படக்கூடிய முடிச்சுக்களுடன் பழக்கப்பட்டவர்களுக்கு இந்த முடிச்சை அவிழ்ப்பது சினம் ஊட்டியிருக்கலாம். அத்துடன் கழுத்துப்பட்டியின் அகலப் பகுதிக்குப் பின்னே மறையும் மெல்லிய முனை வெளியே தெரிய வந்தாலும் அதன் பின்புறம் தெரியும் வகையில் இருப்பது பொதுவாக விரும்பப்படுவதில்லை. ஆனால், சிறு முடிச்சில் இவ்வாறு இருப்பதும் இது விரும்பப்படாமைக்கு ஒரு காரணமாக இருக்கலாம்.

"கழுத்துப்பட்டி கட்டுவதற்கான 85 வழிகள்" என்னும் நூலின் காணப்படும் குறியீட்டு முறையின்படி இந்த முடிச்சை Lo Ri Co T என்னும் குறியீட்டினால் குறிப்பிடுவர்.

கட்டும் முறை
------------

* 
* 
*

இவற்றையும் பார்க்கவும்
----------------------

* Four-in-hand knot
* பிராத் முடிச்சு
* அரை வின்ட்சர் முடிச்சு
* வின்ட்சர் முடிச்சு

வெளியிணைப்புக்கள்
-----------------

* கழுத்துப்பட்டிகள் திறந்த ஆவணத் திட்டத்தில்
* சிறு முடிச்சு டைநாட்.காம் தளத்தில்
**பெரிய கருப்புத் தேவர்** திரைப்பட, நாடக நடிகர், மற்றும் கிராமியப் பாடகர் ஆவார். மதுரை மாவட்டம், உசிலம்பட்டி அருகே உள்ள, கருமாத்தூரில் பிறந்தவர். சங்கரதாசு சுவாமிகளின் நாடகக் குழுவில் இடம் பெற்றிருந்த பிரபல நடிகர் ஆவார். நாட்டுப்புறப் பாடல்களை பாடுவதில் வல்லவர். மண்வாசனை, கரகாட்டக்காரன், விருமாண்டி உள்ளிட்ட 200க்கும் மேற்பட்ட படங்களில் நடித்துள்ளார். இவரது துணைவியார் அன்னம்மாள் ஆவார். இவருக்கு நான்கு மகன்கள் உள்ளனர். இவரது ஒரு மகனான விருமாண்டி திரைப்பட இணை இயக்குநராகவும், இன்னொரு மகன் கார்த்திக் கலை இயக்குநராகவும் பணியாற்றி வருகிறார்கள்.

பங்களிப்புகள்
-------------

### நடிப்பு

* மண்வாசனை
* ராணுவ வீரன்
* கரகாட்டக்காரன் (1989)
* விருமாண்டி (2004)
* திருப்பாச்சி (2005)
* கிரீடம் (2007)
* ஆடுகளம் (2011)
* அரவான்

### திரைப்படப் பாடல்கள்

இவர் பாடியுள்ள பாடல்கள் 

* கருமத்தூர் காட்டுக்குள்ளே... (விருமாண்டி)
* கொடி ஏத்தி வைப்போம்... (பிதாமகன்)
* சிவகாசி ரதியே.... (பூ)

விருதுகள்
---------

* கலைமாமணி விருது

இறப்பு
------

இவர்தம் 78ஆம் வயதில், செப்டம்பர் 18, 2012 அன்று சென்னை சாலிகிராமத்திலுள்ள தனது வீட்டில் மாரடைப்பால் உயிர்துறந்தார்.

மேற்கோள்கள்
-----------

1. ↑  பழம்பெரும் நடிகர் பெரிய கருப்பு தேவர்
[*தொடர்பிழந்த இணைப்பு*]
2. ↑  "பெரிய கருப்புத்தேவர் பாடல்கள்". 2016-03-04 அன்று மூலம் பரணிடப்பட்டது. 2014-03-22 அன்று பார்க்கப்பட்டது.
3. ↑   பழம் பெரும் நடிகர் பெரியகருப்பு தேவர் மரணம்